OzLabs/hebrew-wiki-articles huggingface dataset:
קתדרלת לאון

פנים קתדרלת לאון
[[בית המקהלה והאפסיס של קתדרלת לאון]]
מבט על החלק המזרחי של קתדרלת לאון
קתדרלת לאון (שמה המלא בספרדית: Catedral de Santa María de León), הנקראת גם "בית האור" או "Pulchra Leonina", היא קתדרלה קתולית הבנויה בסגנון גותי, בלאון, צפון-מערב ספרד.

הקתדרלה נבנתה על אתר בו שכנו מרחצאות רומיות עתיקות מהמאה ה-2, שכעבור 800 שנה הוסבו לארמון על ידי אורדוניו השני, מלך לאון. הקתדרלה הנוכחית נבנתה במאה ה-13 על ידי האדריכל אנריקה והושלמה במאה ה-16. היא הוכרזה כ"נכס תרבותי" (Cultural Interest) ב-1844.

הקתדרלה בנויה בסגנון גותי קורן (Rayonnant) היא הראשונה והאחרונה בסגנון זה בספרד. היא ידועה בזכות שעריה, חלונות הרוזטה המרשימים שלה, בית המקהלה הקורן (אחד העתיקים בסגנון הגותי בספרד) ובפיסול העדין של מספר דמויות, כגון הבתולה בלאנקה. הקתדרלה ידועה גם בזכות החזית המערבית שלה, בעלת שני המגדלים (על כל מגדל צריח מחודד, אחד במרקם תחרה עטור קרוקטים והשני במרקם חלק), המופרדים מגוף הספינה הראשית ומשאירים רווח בו ניתן לראות את התמיכות הדואות של הקתדרלה. במרכז החזית חלון רוזטה קורן. המגדל הדרומי ידוע כמגדל השעון. שלושת השערים בחזית מעוטרים בפסלים ונמצאים בין שני המגדלים. ראוים לציון הם הפסלים של הבתולה בלנקה ו-Locus Appellation.

פנים הקתדרלה משלב אדריכלות גותית נאה, ציורים, פיסול, חלונות ויטראז' ויצירות אחרות. בית המקהלה נבנה על ידי חוסקווין, קופין מהולנד וחואן דה מאלינאס. יצירת אמנות שראויה לציון היא מסך הפלאטרסק (סגנון אמנות ספרדי) מאחורי הקבר של המלך אורדוניו. חלונות הויטראז' בסגנון Rayonnant תופסים כ-1800 מטר רבוע, ונעשו במאות ה-13 עד ה-15, ונחשבים למעולים באיכותם.

בקפלה הראשית ישנו מזבח מאת Nicolás Francés (המאה ה-15) וכד כסף המכיל את שרידי סאן פרוילאן, הקדוש הפטרון של העיר לאון, שהוכן בידי אנריקה דה ארפה. הקלויסטר מהמאות ה-13 עד ה-15 מכיל קישוטים פיסוליים על עמודים, אפריזים ואדנים.

מוזיאון הקתדרלה מכיל אוסף גדול של יצירות אמנות ותשמישי קדושה בעל כ-1500 פריטים. האוסף כולל 50 פסלי רומנסק, פסלי מרים, אם ישו וכן פסלים מהעת העתיקה ועד המאה ה-18. הוא כולל יצירות מאת חואן דה חוני, גרגורין פרננדס, מאטאו קרזו. כמו כן הוא כולל טריפטיכון מאנטוורפ, תנ"ך של המוזערבים ומספר קודקסים. ארכיון הקתדרלה מכיל את כתב היד הראשון בשפה הלאונית, הנודיציה דה קסוס (Nodicia de Kesos).

<gallery widths="150" heights="150">
File:Fachada de la Catedral de León.jpg|החזית המערבית של הקתדרלה
File:Catedral coro.jpg|בית המקהלה
File:Catedral Gótica de León.jpg|מבט כללי
File:WLM14ES - 08082013 173423 LEÓN 0206 - .jpg|חלון רוזטה
File:WLM14ES - 08082013 174650 LEÓN 0253 - .jpg|מבנה הקיר עם טריפוריום מואר
קובץ:Interor de la Catedral de León.jpg|פנים קתדרלת לאון
תמונה:Leòn cathédrale croisé d'ogive.jpg|קמרונות מקום המצלב
File:WLM14ES - 08082013 175105 LEÓN 0268 - .jpg
File:WLM14ES - 08082013 173643 LEÓN 0216 - .jpg|האפסיס והמזבח המפואר
File:Vidreira da Catedral de León. España-43.jpg|חלון רוזטה
File:WLM14ES - 08082013 172317 LEÓN 0178 - .jpg|מבנה הקיר עם טריפוריום מואר
File:León Catedral detalle 01 JMM.JPG|מבט מבחוט על תמיכות דואות וצריחונים
</gallery>

==קישורים חיצוניים==

* 
* [https://web.archive.org/web/20060828094923/http://www.aytoleon.es/webcam/catedral.jpg Webcam of León Cathedral]

לאון
קטגוריה:קסטיליה ולאון: מבנים
קפה רייסר

קפה רייסר אופייני שהתבסס על אופנוע AJS 7R
אופנוע מ-[[2006 מדגם בנלי TNT. היצרן מכנה אותו קפה רייסר. עם זאת, הוא יכול להשתייך גם לקבוצת הסטריט פייטר]]
קפה רייסר (באנגלית: Café racer) הוא סוג של אופנוע שרוכבי אופנועים היו מסבים את מבנהו באופן עצמאי בעיקר בשנות ה-60 של המאה ה-20. לעיתים התייחס הכינוי "קפה רייסר" גם לרוכבים עצמם. עם התעצמות התופעה החלו יצרנים שונים להציג בשנות ה-70 גרסאות מסחריות לאופנועי "קפה רייסר".

== היסטוריה ==
אופנועי "קפה רייסר" היו במקור אופנועי כביש רגילים שמבנם הוסב כדי לשפר את ביצועיהם ולשמש למרוצים פיראטיים. סוגת מרוצים זו התפתחה בתחילת שנות ה-60, בעיקר בבריטניה, וכונתה כך, כי המרוצים נערכו בכבישים רגילים, בין קפיטריות בצידי הדרכים. התפתחות הכבישים המהירים ומזנוני הדרכים בהם הגבירה את המשיכה בקרב הרוכבים לאופנועים מהירים יותר. אחד מסוגי המרוצים שנהגו הרוכבים לבצע היה מרוץ כנגד השעון שהתבסס על אורכו של שיר רוק אנד רול שנוגן במכונת תקליטים. בזמן זה היה על הרוכב לרכב ממזנון הדרכים לעבר מחלף קרוב ובחזרה בטרם הסתיימה נגינת השיר.

השיפורים באופנועי קפה רייסר נסובו בעיקר סביב עדכון תנוחת הרכיבה, כשהשיפור הנפוץ ביותר היה הנמכת ידיות הכידון, לעיתים אף מתחת למשולש החיזוק העליון של המזלג הקדמי. שיפור נוסף, בוצע באמצעות החלפת מושב האופנוע המקורי במושב בעל מבנה שטוח, גבוה ומרוחק מידיות הכידון. לעיתים אף הוספה מסיכת חזית קדמית מסביב לפנס הראשי. שינויים אלו סייעו לשפר את יכולת הניהוג של האופנוע במהירות גבוהה. הם גם סייעו בהגברת מהירותו הסופית של האופנוע כך שלעיתים נחצה רף מאה המייל לשעה. 

דגמי האופנועים ששימשו בסיס לאופנועי הקפה רייסר היו לרוב מתוצרת בריטית כדוגמת טריומף, BSA ומצ'לס. לאחר מספר שנים, בעקבות פופולריות התופעה, החלו יצרנים שונים, לאו דווקא בריטים, לייצר דגמי "קפה רייסר" מסחריים. עם זאת, הופעתם של האופנועים היפניים בעלי ארבעה הצילינדרים, הפכה את אופנועי הקפה רייסר למיותרים כיוון שהאופנועים המקוריים היו חזקים ממילא ובהמשך אף החלו להיות מוצעים מראש עם מאפיינים כדוגמת תנוחת ישיבה ומיגון רוח שיצרו את טיפוס אופנועי הספורט.

כיום איבדו אופנועי הקפה רייסר את ייעודם המקורי, כיוון שאופנועי הספורט המוצעים על ידי היצרנים הם בעלי ביצועים טובים בהרבה. מעת לעת, אך לעיתים רחוקות, ניתן לראות דגמי יצרנים חדשים המיוחסים לקבוצת הקפה רייסר, אך אופנועים אלו נבנים בעיקר כדי לשחזר את המראה המקורי של אופנועי הקפה רייסר. למרות הדמיון ביניהם, יש להבחין בין אופנועי קפה רייסר לאופנועים המכונים סטריט פייטר (Street Fighter). גם מקורם של אופנועי סטריט פייטר הוא באופנועי כביש שעברו עדכון עצמאי על ידי רוכבים, אך בניגוד לקפה רייסר, אלו הם אופנועי ספורט שהיו בעלי ביצועים טובים יותר במצבם המקורי ועדכונם כולל בעיקר פעולות הנוגעות לפן העיצובי של האופנוע כמו הסרת חלקי המעטה החיצוני (פיירינג) וחשיפת חלקי המנוע המוסתרים. כיום מקוטלגים אופנועי קפה רייסר וגם אופנועי סטריט פייטר כחלק מקבוצה גדולה יותר של אופנועי עירום.

== קישורים חיצוניים ==

*

קטגוריה:אופנועים
קטגוריה:כלי רכב דו-גלגליים
וזן

וֶזֶן או δ בכלב גדול הוא הכוכב השלישי בבהירותו בקבוצת הכוכבים כלב גדול והוא אחד הכוכבים הבהירים בשמים. למרות בהירותו הכוכב קיבל ציון באייר δ בלבד, ייתכן בשל מיקומו הדרומי שמקשה על הצפייה בו מאירופה, שם קרבתו אל האופק מעמעמת את בהירותו.

פרוש שמו של וזן הוא "משקולת" בערבית (وزن).

==תכונות==
וזן הוא על-ענק צהוב בעל סיווג ספקטרלי F8 Ia, במרחק של כ-1,800 שנות אור כך שזהו אחד מהכוכבים הרחוקים ביותר שנראה מכדור הארץ ככוכב בהיר במיוחד. בהירות נראיתו הגדולה על אף המרחק הגדול נובעת מכך שהכוכב מאיר בעוצמה של פי 50,000 מעוצמת ההארה של השמש. רדיוס הכוכב הוא בערך פי 200 מרדיוס השמש, כלומר קרוב לרדיוס המסלול של כדור הארץ, ומסתו כ-17 מסות שמש. טמפרטורת פניו היא כ-6,200 קלווין, מעט יותר מטמפרטורת השמש.

וזן נמצא בשלבי התפתחות אחרונים, לאחר ששלב היתוך המימן בליבתו הסתיים ועבר לשכבות חיצוניות יותר. כתוצאה מכך הכוכב התנפח והפך לעל-ענק בדרכו להפוך לעל-ענק אדום. בשל מסתו הגדולה צפוי וזן להתפוצץ בסופרנובה.

==קישורים חיצוניים==
* [http://stars.astro.illinois.edu/sow/wezen.html וזן באתר של ג'ים קלר]
* [http://jumk.de/astronomie/big-stars/wezen.shtml וזן בכוכבים גדולים]
* 

== הערות שוליים ==

קטגוריה:על-ענקים מסוג F
קטגוריה:קבוצת הכוכבים כלב גדול
קטגוריה:כוכבים בהירים
וייטנאם איירליינס

וייטנאם איירליינס (באנגלית: Vietnam Airlines, בוייטנאמית: Tổng Công ty Hàng không Việt Nam) היא חברת התעופה הלאומית של וייטנאם. בסיסה הראשי של החברה נמצא בנמל התעופה בעיר הבירה האנוי. החברה מפעילה טיסות ל-61 יעדים במזרח הרחוק, אוקיאניה ואירופה.
בשנת 2018 זכתה החברה בתואר "מחלקת התיירים פלוס הטובה ביותר".

==תולדות החברה==

==צי המטוסים==
צי המטוסים של החברה נכון לספטמבר 2020:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#0052cc;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:190px;" | הערות
|- style="color:white;background:#0052cc;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים פלוס">Y+</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A320neo
|1
|4
| colspan="4" |אין מידע
|
|-
| rowspan="3" |איירבוס A321-200
| rowspan="3" |51
| rowspan="3" |—
|16
|—
|162
|178
| rowspan="3" |
|-
|16
|—
|168
|184
|-
|8
|—
|195
|203
|-
|איירבוס A321neo
|20
|—
|8
|—
|195
|203
|
|-
| rowspan="2" |איירבוס A350-900
| rowspan="2" |14
| rowspan="2" |—
|29
|45
|231
|305
| rowspan="2" |
|-
|29
|36
|240
|305
|-
|rowspan=2|בואינג 787-9
|rowspan=2|11
|rowspan=2|–
|28
|35
|211
|274
|rowspan=2|
|-
|28
|—
|283
|311
|-
|בואינג 787-10
|4
|4
|24
|—
|343
|367
|יתקבלו החל משנת 2019
|-
|ATR-72-500
|3
|—
|—
|—
|66
|66
|
|-
!סה"כ
!104
!8
!colspan=7|
|}

== פעילות החברה בישראל ==
בנובמבר 2018 התפרסם שהחברה שוקלת להפעיל טיסות לתל אביב החל מספטמבר 2019.

== קישורים חיצוניים ==
* 

 מדיה וקבצים בנושא [http://www.airliners.net/search/photo.search?airlinesearch=Vietnam%20Airlines&distinct_entry=true וייטנאם איירליינס] באתר Airliners.net

==הערות שוליים==

קטגוריה:חברות תעופה לאומיות
קטגוריה:סקאיי טים
קטגוריה:וייטנאם: תעופה
קטגוריה:חברות וייאטנמיות
קטגוריה:אסיה: חברות תעופה
קבוצת הגדוליניט

__NOTOC__
קבוצת הגדוליניט היא קבוצה של מינרלים נזוסיליקטיים קשורים, הדומים במבנה הפנימי ובכימיה שלהם. הקבוצה קרויה על שם המינרל גדוליניט, המינרל הראשון מקבוצה זו שזוהה, ולעיתים קבוצת הדטוליט על שם המינרל דטוליט, חבר אחר בקבוצה, או גם קבוצת הדטוליט/גדוליניט.

קבוצת הגדוליניט היא קבוצה של מינרלים המאופיינים במבנה המשלב יריעות הבנויות מארבעונים של סיליקה (Sio<sub>4</sub>) ושל בוראט (B(O,OH)<sub>4</sub>) או של תחמוצת הבריליום, כשבין היריעות מחברים קטיונים מתכתיים. למרות המבנה השכבתי כמעט לא ניתן להבחין בפצילות במינרלים החברים בקבוצה. בחלק מהמינרלים מופיעות עפרות נדירות.

הנוסחה הכללית של חברי הקבוצה היא (x(B, Be)SiO<sub>4</sub>(OH, O, כאשר x יכול להיות סידן, ברזל, מגנזיום, צריום, לנתן, בדיל, איטריום, נאודימיום, סקנדיום, בדיל, איטרביום וארביום.

==המינרלים בקבוצת הגדוליניט==
*בייקריט – (Ca<sub>4</sub>B<sub>4</sub>(BO<sub>4</sub>)(SiO<sub>4</sub>)<sub>3</sub>(OH)<sub>3</sub>•(H<sub>2</sub>O
*גדוליניט-(Y) - Y<sub>2</sub>Fe<sup>2+</sup>Be<sub>2</sub>Si<sub>2</sub>O<sub>10</sub>
*גדוליניט-(Ce) - Ce,La,Nd,Y)<sub>2</sub>Fe<sup>2+</sup>Be<sub>2</sub>Si<sub>2</sub>O<sub>10</sub>)
*דטוליט – (CaBSiO<sub>4</sub>(OH
*הומיליט - Ca<sub>2</sub>(Fe++,Mg)B<sub>2</sub>Si<sub>2</sub>O<sub>10</sub>
*היגניט-(Ce) - Ce<sub>2</sub>Be<sub>2</sub>(SiO<sub>4</sub>)<sub>2</sub>(OH)<sub>2</sub>
*היגניט-(Y) - Y<sub>2</sub>([ ])Be<sub>2</sub>Si<sub>2</sub>O<sub>8</sub>(OH)<sub>2</sub> 
*היגניט-(Yb) - Yb,Y)<sub>2</sub>([ ])Be<sub>2</sub>Si<sub>2</sub>O<sub>8</sub>(OH)<sub>2</sub>) 
*ויסטפיט - Mn++4Sn++++B<sub>2</sub>(SiO<sub>4</sub>)<sub>4</sub>(OH)<sub>2</sub>
*מינאסז'ראיסיט - CaY<sub>2</sub>Be<sub>2</sub>Si<sub>2</sub>O<sub>10</sub>

==לקריאה נוספת==
<div style="direction: ltr;">
*Deer, W. A., Howie, R. A., and Zussman, J., 1997, Rock-forming minerals: Volume 1A, Second Edition, Orthosilicates. The Geological Society, Bath, UK. 
</div>

==קישורים חיצוניים==
*[http://www.galleries.com/minerals/silicate/datolite.htm קבוצת הדטוליט/גדוליניט] באתר Mineral Galleries

*
גדוליניט
ולוול פסטרנק

וֶלוֶול פסטרנק (באנגלית: Velvel Pasternak; 1 באוקטובר 1933 – 11 ביוני 2019) היה חוקר מוזיקה יהודי שהתגורר בארצות הברית והתמחה בעיקר בחקר מוזיקה חסידית. במהלך עבודתו הוציא פסטרנק הקלטות רבות הקשורות לתחום עבודתו. הוא הוציא למעלה מ-26 הקלטות ו-150 ספרים מאז 1971. על אף שתחום עבודתו השתרע על מוזיקה ישראלית, יידית, לדינית ומוזיקה שעסקה בשואה, הוא הרצה לרוב על מוזיקה חסידית.

==ביוגרפיה==
פסטרנק נולד בטורונטו שבקנדה, להורים שהיגרו לקנדה מפולין ב-1930. לאחר שקיבל חינוך יהודי מסורתי בעירו, נשלח ללמוד בישיבה יוניברסיטי בניו יורק. שנה לפני שנסמך לרבנות עזב את האוניברסיטה ועבר ללמוד בבית הספר ג'וליארד. בנוסף, קיבל תואר מוסמך בחינוך מוזיקלי באוניברסיטת קולומביה. לאחר מכן, עבד מספר שנים כמורה לזמרה בבתי ספר יהודיים, מנצח מקהלות ומרצה לחזנות. בהמשך שב לאוניברסיטת קולומביה ללמוד לדוקטורט.

בשנת 1971 ייסד את הוצאת Tara (שם ההוצאה נגזר משמה של בתו עטרה), ובה הוציא מגוון פרסומים של מוזיקה יהודית: יצירות חזנות, אנתולוגיות של מוזיקת כליזמרים, וכן מלחינים מודרניים של מוזיקה יהודית כמו שלמה קרליבך.

נפטר ב-11 ביוני 2019, בעקבות דום לב שבו לקה במאי 2019, ממנו לא התאושש.
הותיר אחריו את רעייתו, גולדי לבית גרבר, שני בנים, שלוש בנות, נכדים ונכדות.

==פרסומים עיקריים==
* ספר הזיוף היהודי (1997)
* מעבר להבה נגילה
* חברת המוזיקה היהודית (2003)
* שירים שלעולם לא שותקים - הפולקלור והשירה של השואה (2003)

==לקריאה נוספת==
<div class="mw-content-ltr">
* The Wisconsin Jewish Chronicle, 17 June 1994, p.&nbsp;3
</div>

==קישורים חיצוניים==

* [http://www.worldcat.org/identities/lccn-n83-196115 ולוול פסטרנק] באתר WorldCat Identities
* 
* [http://www.geni.com/people/Velvel-Pasternak/6000000006563240087 ולוול פסטרנק] באתר Geni
* [http://www.jewish-theatre.com/visitor/article_display.aspx?articleID=118 תקציר של "שירים שלעולם לא שותקים" (באנגלית)]
* 

<div class="mw-content-ltr">
* [https://archive.org/details/VelvelPasternak15aug2011YiddishBookCenter Velvel Pasternak Oral History Interview], interviewed by Hankus Netsky, Yiddish Book Center's Wexler Oral History Project, August 15, 2011 
* Joseph Berger, [https://www.nytimes.com/2019/06/12/arts/music/velvel-pasternak-dead.html Velvel Pasternak, Preserver of Hasidic Music, Is Dead at 85], הניו יורק טיימס, June 12, 2019
* Henry Sapoznik, [https://forward.com/culture/425908/vevel-pasternak-jewish-music-historian-publisher-dies-at-86 Velvel Pasternak, Champion Of Traditional Jewish Music, Dies At 86], The Forward, June 13, 2019 ([http://yiddish.forward.com/articles/215762/musicologist-and-publisher-velvel-pasternak-dies-a הגרסה המקורית ביידיש])
</div>

== הערות שוליים ==

קטגוריה:מוציאים לאור של מוזיקה
קטגוריה:מוזיקולוגים יהודים
קטגוריה:חוקרי מוזיקה יהודית
קטגוריה:מוזיקה חסידית
קטגוריה:יהודים קנדים
קטגוריה:יהודים אמריקאים
קטגוריה:אמריקאים שנולדו ב-1933
קטגוריה:קנדים שנפטרו ב-2019
קטגוריה:אמריקאים שנפטרו ב-2019
מחוזות סנט וינסנט והגרנדינים

מפת מחוזות סנט וינסנט והגרנדינים
מבחינה מנהלית מחולקת סנט וינסנט והגרנדינים לשישה מחוזות (Parish – קהילה), שמתוכם חמישה נמצאים על האי סנט וינסנט, ואילו המחוז השישי, מחוז הגרנדינים, כולל את כל איי הגרנדינים השייכים למדינה.

==המחוזות==
{| border="1" cellspacing="0" style="border-collapse:collapse;" class="wikitable sortable"
|-
|מחוז|| שם בשפת המקור || בירה || אוכלוסייה(נכון לשנת 2000) ||שטח(קמ"ר)
|-
| מחוז סנט דייוויד || Saint David Parish || שאטובלאייר ||6,700 ||80 
|-
| מחוז שארלוט|| Charlotte Parish || ג'ורג'טאון ||38,000||149
|-
| מחוז סנט פטריק|| Saint Patrick Parish || ברואלי ||5,800||37
|-
| מחוז סנט אנדרו||Saint Andrew Parish || לאיו ||6,700 || 29 
|-
| מחוז סנט ג'ורג'|| Saint George Parish || קינגסטאון ||51,400 || 52 
|-
| מחוז הגרנדינים || Grenadines Parish || פורט אליזבת ||9,200 ||43 
|-
|}

==קישורים חיצוניים==

* [http://www.statoids.com/uvc.html אתר סטטויד]

קטגוריה:סנט וינסנט והגרנדינים: חלוקה מנהלית
מחוזות סנט לוסיה

מבחינה מנהלית סנט לוסיה מחולקת ל-11 מחוזות (Quarter).

מפת מחוזות סנט לוסיה

{| border="1" cellspacing="0" style="border-collapse:collapse;" class="wikitable sortable"
|-
| מס' ||מחוז|| שם בשפת המקור || אוכלוסייה נכון לשנת 2010 ||שטח
|-
|1 || מחוז אנס לה ריי|| Anse la Raye||6,247||31
|-
|2 || מחוז קנרי|| Canaries ||2,044 ||16 
|-
| 3 || מחוז קסטריז|| Castries ||54,483 || 79 
|-
| 4|| מחוז שואזל|| Choiseul ||6,123 ||31 
|-
|5 || מחוז דנרי||Dennery ||12,465 || 70 
|-
|6 || שמורה||Forest Reserve|| || 78 
|-
|7 || מחוז גרוס איזלט|| Gros Islet ||23,234 ||101 
|-
| 8 || מחוז לבורי || Laborie ||8,587 ||38 
|-
| 9 || מחוז מיקו|| Micoud ||14,505 || 78 
|-
|10 || מחוז סופרייר|| Soufrière ||8,426 || 51 
|-
|11 || מחוז וייה פור|| Vieux Fort ||16,033||44 
|-
|}

==קישורים חיצוניים==

קטגוריה:סנט לוסיה: חלוקה מנהלית
מחוזות סנט קיטס ונוויס

מבחינה מנהלית סנט קיטס ונוויס מחולקת ל-14 מחוזות (Parish – קהילה), מתוכם שבעה נמצאים על האי סנט קיטס וחמישה על האי נוויס.

מפת מחוזות סנט קיטס ונוויס

{| border="1" cellspacing="0" style="border-collapse:collapse;" class="wikitable sortable"
|-
| מס' ||מחוז|| בירה || שם בשפת המקור || אוכלוסייה נכון לשנת 2001 ||שטח
|-
|1 || מחוז כרייסט צ'רץ' ניקולה טאון||ניקולה טאון|| Christ Church Nichola Town ||1,922||18
|-
|2 || מחוז סנט אן סנדי פוינט||סנדי פוינט|| Saint Anne Sandy Point ||2,626||13 
|-
| 3 || מחוז סנט ג'ורג באסטר||באסטר|| Saint George Basseterre ||12,635|| 29 
|-
| 4|| מחוז סנט ג'ורג' ג'ינג'רלנד||מרקט שופ|| Saint George Gingerland ||2,496 ||18 
|-
|5 || מחוז סנט ג'יימס וינדווארד||ניוקאסל||Saint James Windward ||2,038 || 32 
|-
|6 || מחוז סנט ג'ון קפיסטר||דייפ ביי טאון|| Saint John Capesterre ||2,962||25 
|-
| 7 || מחוז סנט ג'ון פיגטרי||פיגטרי|| Saint John Figtree ||3,827||22 
|-
| 8 || מחוז סנט מרי קיון||קאיון|| Saint Mary Cayon ||3,435 || 15 
|-
| 9|| מחוז סנט פול קפיסטר||סנט פול קפיסטר|| Saint Paul Capesterre ||2,432 ||14 
|-
|10 || מחוז סנט פול צ'ארלסטאון||צ'ארלסטאון|| Saint Paul Charlestown ||1,847 || 4 
|-
|11 || מחוז סנט פיטר באסטר||מנקי היל|| Saint Peter Basseterre ||4,670||21 
|-
|12 || מחוז סנט תומאס לואולנד||קוטון גראונד|| Saint Thomas Lowland ||2,069 ||18 
|-
| 13|| מחוז סנט תומאס מידל איילנד||מידל איילנד|| Saint Thomas Middle Island||2,535 || 25 
|-
| 14|| מחוז טריניטי פלמטו פוינט||פלמטו פוינט|| Trinity Palmetto Point ||1,701||16 
|-
|}

קטגוריה:סנט קיטס ונוויס: חלוקה מנהלית
דאגלס פיירבנקס

[[צ'ארלי צ'פלין משחק שחמט עם דאגלס פיירבנקס ושמואל רשבסקי צופה בהם, בזמן צילום הסרט האמריקאי שלושת המוסקטרים.]]
דאגלס פיירבנקס (באנגלית: Douglas Fairbanks; 23 במאי 1883 – 12 בדצמבר 1939) היה שחקן, תסריטאי, במאי ומפיק סרטי קולנוע יהודי-אמריקאי. נודע בעקבות הסרטים האילמים בהם השתתף. פיירבנקס היה גם ממייסדי יונייטד ארטיסטס והאקדמיה האמריקאית לקולנוע וכן מנחה האוסקר הראשון, שנערך בשנת 1929. עם נישואיו למרי פיקפורד בשנת 1920, הם עד מהרה נהפכו לזוג הנוצץ בהוליווד ופיירבנקס כונה "המלך של הוליווד". בנו הוא השחקן דאגלס פיירבנקס ג'וניור.

==קורות חיים==
נולד בשם דאגלס אלטון תומאס אולמן (Douglas Elton Thomas Ullman) בדנוור, קולורדו שבארצות הברית, לחזקיה צ'ארלס אולמן ואלה אדלייד מארץ', ולו שני אחים למחצה (ג'ון פיירבנקס 'הבן) ו (נוריס וילקוקס), וגם אח (רוברט פיין אולמן). אביו, שנולד בפנסילבניה להורים ממוצא יהודי, היה עו"ד ניו יורקי שקנה חלקות כרייה בהרי הרוקי, ובעקבות כך עבר לגור עם משפחתו בדנוור. הוא נטש את משפחתו כאשר דאגלס היה בן חמש, ושני האחים גודלו בידי אימם, ששינתה את שם משפחתם לשם נישואיה הקודמים, פיירבנקס.

דאגלס החל לשחק עוד מגיל צעיר על בימות התיאטרון של דנוור, ועבר בין בתי ספר שונים לאחר מספר מעשי קונדסות שגרמו לסילוקו. בשנים הראשונות לתחילת המאה ה-20 עבר לניו יורק והצטרף ללימודי המשחק של השחקן השייקספירי פרדריק וורד (Frederick Barkham Warde), שגילה אותו מעל במות דנוור. הוא עבד בחנות לכלי בית וכפקיד במשרד בטרם פרץ בתפקידו הראשון בברודוויי בשנת 1902.

בין סרטיו הידועים של פיירבנקס נמנים "הסימן של זורו" (1920), "שלושת המוסקטרים" (1921), "רובין הוד" (1922), "הגנב מבגדאד" (1924), "הפיראט השחור" (1926) ו"מסיכת הברזל" (1929).

פירבנקס היה חבר במסדר הבונים החופשיים, היה חבר בלשכת "בוורלי הילס" מס' 528 בבוורלי הילס, קליפורניה.

פיירבנקס מת בביתו שבסנטה מוניקה, קליפורניה כתוצאה מהתקף לב בדצמבר 1939. הוא היה בן 56 במותו.

==קישורים חיצוניים==

* [https://web.archive.org/web/20080916180825/http://douglasfairbanks.org/ המוזיאון של דאגלס פיירבנקס]
* 
* 
* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:תסריטאי קולנוע אמריקאים
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:זוכי אוסקר: פרסי כבוד
קטגוריה:מייסדי האקדמיה האמריקאית לקולנוע
קטגוריה:אמריקאים חברי הבונים החופשיים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים ממוצא יהודי
קטגוריה:אמריקאים שנולדו ב-1883
קטגוריה:אמריקאים שנפטרו ב-1939
אורי מסטרליסק

רבי אורי קלוגהויפט מסְטְרֶלִיסְק (כונה "השרף"; 1757–1826, כ"ג באלול ה'תקפ"ו), אדמו"ר חסידי, ממפיצי החסידות בגליציה. ממנו יצאה שושלת סטרליסק.

== ביוגרפיה ==
נולד ביאנוב בזקנותו של אביו פנחס, שהיה אדם עני ופשוט, בעקבות הבטחת המגיד ממזריטש לאמו, שתלד בן "שיהיה אור המאיר לעולם". נישא לבלומא בתו של רבי קאפיל חסיד (תלמיד הבעש"ט). היה תלמידם של רבי אלימלך מליז'נסק ורבי שלמה מקרלין (אותו ראה כרבו המובהק), וכן ראה כרבו את רבי יעקב יוסף מאוסטראה. בשנת ה'תקנ"ב, עם הירצחו של רבי שלמה מקרלין, החל להנהיג חסידים בלבוב, וממנה עבר לסטרליסק, תוך כדי המשך דרכו להסתופף בצל צדיקים כגון רבי אהרן אריה לייב מפרמישלאן והחוזה מלובלין.

כרבו רבי שלמה נודע בתפילתו הנלהבת, ומסופר כי אחרי הירצחו של רבו נסעו רעיו רבי אשר מסטולין ורבי מרדכי מלעכוויטש לרבי ברוך ממז'יבוז' אך רבי אורי לא הצטרף לנסיעה באמרו שאינו רואה אצלו עבודת התפילה. כמו כן נודע בבקיאותו ובראייתו בשורשי ובגלגולי נשמות ובהתנגדותו לשימוש במופתים.

הנהגתו את חסידיו הייתה מתוך עוני ומחסור, והיה רגיל לומר שדרכו היא עבודת ה' מתוך העוני. אמר פעם לרבי ישראל מרוז'ין שחסידיו לא רוצים עשירות, וכשנשאלו האברכים שהיו באותה עת במקום האם אינם רוצים להתעשר ענו כאחד שלא. פרט לחסיד אחד שאמר "אשתי רוצה", ואכן התעשר והיה אחד מנגידי החצר.

חסידיו סיפרו: "כל זמן שרבי אורי לא הבדיל במוצאי שבת, היו המפתחות של גיהנום בידו, והנשמות שהיו פטורות מעונש בשבת יכלו לרחף בעולם באין מפריע".

נפטר בסטרליסק בכ"ג באלול ה'תקפ"ו ושם נטמן. דברי תורתו כונסו בספר "אמרי קדוש". בנו רבי שלמה מילא את מקומו כאדמו"ר השני מסטרליסק. עם זאת, רבים מחסידיו נסעו לאחר פטירתו לרבי ישראל מרוז'ין.

המשורר אורי צבי גרינברג נמנה עם צאצאיו, וקרוי על שמו. גרינברג הזכיר את רבי אורי מסטרליסק באחדים משיריו ("חידוש המולד", "בזכות שלושה אבות").

דמותו של רבי אורי מסטרליסק מתוארת בסיפור הקצר של ש"י עגנון, "תחילת שימושו של השרף", והיא שימשה את עגנון בציור דמותו של רבי אוריאל בסיפור "הנדח".

==תלמידיו==
* רבי יהודה צבי מסטרטין
* רבי דוב בעריש "סגי נהור" מאלעסק
* השר שלום מבעלז
*רבי משה מסמבור
* רבי צבי הירש מרימינוב
*רבי יהושע אשר מפוריסוב
* רבי אליעזר זאב מבוטשעטש
* רבי מרדכי זיסקינד סג"ל לנדא מסטריא.
* רבי חנוך העניך מאלעסק
* רבי אברהם מסטרטין
* רבי יצחק אייזיק מזידיטשוב

==לקריאה נוספת==
* מרטין בובר, אור הגנוז, הוצאת שוקן, 2005, עמ' 309-307.

==קישורים חיצוניים==
* אריה הנדלר, [http://www.yeshiva.org.il/midrash/Shiur.asp?id=4088 הרבי הוא הלב], באתר "ישיבה"
* אריה הנדלר, [http://www.yeshiva.org.il/midrash/shiur.asp?id=3958 מלך שומע צעקה], באתר "ישיבה"
* [https://www.daat.ac.il/encyclopedia/value.asp?id1=122 רבי אורי מסטרליסק] באתר [http://www.daat.ac.il/ דעת]
* 
* 

==הערות שוליים==

קטגוריה:אדמו"רים
קטגוריה:ילידי 1757
קטגוריה:נפטרים ב-1826
החזית הלאומית הלבנונית

החזית הלאומית הלבנונית (בערבית: الكتلة الوطنية תעתיק: "אלכתלה אלוטניה"), היא מפלגה שמרנית שנוסדה בלבנון בשנת 1936.

==היסטוריה==
בשנת 1936, מקים המפלגה, אמיל אדה הפך לנשיא לבנון, תחת פרוטקטורט צרפתי. בנו, ריימונד, ירש אותו כראש המפלגה בשנת 1949. בשנת 1968, החזית הלאומית הצטרפה ל"ברית המשולשת" (الحلف الثلاثي, אלחלף אלת'לאת'י) של המפלגות הנוצריות, קבוצה שכללה את המפלגה הליברלית הלאומית של הנשיא כמיל שמעון ומפלגת הפלנגות של פייר ג'ומאייל. הברית הייתה מוצלחת יחסית וגרפה בבחירות לפרלמנט שהתקיימו באותה שנה 30 מושבים (מתוך 99). עם זאת, בשנת 1969, עזבה החזית את הברית לאחר הסכם קהיר.
במהלך מלחמת האזרחים הלבנונית, למרות שהחזית היא נוצרית ברובה, המפלגה סירבה להצטרף לחזית הלבנונית, המורכבת מבני בריתה לשעבר. במהלך שנות המלחמה, המפלגה סירבה להחזיק מיליציה ונקטה בקו מתון, קו המורכב מהגנה על עצמאות לבנון ועל אחדות שהשתלב עם עמדות סוניות בורגניות, המיוצגות על ידי רשיד כראמי וסעב סלאם.

==כיום==
גלותו (בשנת 1976) ומותו (בשנת 2000) של ריימונד אדה, לצד עליית הכוחות הלבנוניים והזרם הפטריוטי החופשי (מפלגתו של מישל עאון), הובילו לירידת המפלגה מכוחה. 

כיום, המפלגה היא חלק מהקואליציה האנטי-סורית (קואליציית 14 במרץ) ונוקטת בקו ברור נגד חזבאללה. מנהיג המפלגה הנוכחי הוא קרלוס אדה, אחיינו של ריימונד. נשיא המפלגה נקרא באופן מסורתי العميد(ראש עדה, מועצה).

==קישורים חיצוניים==
* 

== הערות שוליים ==

קטגוריה:לבנון: מפלגות
קטגוריה:מפלגות שהוקמו ב-1936
לי נה

לי נה (סינית : 李娜; פין-יין : Lǐ Nà; ) היא טניסאית עבר מהרפובליקה העממית של סין. דורגה בשיאה (17 בפברואר 2014) במקום שני בעולם, ובעת פרישתה (ספטמבר 2014), דורגה במקום שישי בעולם בסבב העולמי לנשים (WTA).

הישגי השיא של לי הן, שתי זכיותיה בטורנירי גראנד סלאם, הראשונה באליפות צרפת הפתוחה בשנת 2011, והשנייה באליפות אוסטרליה הפתוחה ב-2014. היא האסיאתית הראשונה שזכתה בתואר גראנד סלאם ליחידים (גברים ונשים).

לי זכתה ב-28 תוארי יחידות (9 WTA ו-19 ITF) וב-18 תוארי זוגות (2 WTA ו-16 ITF).

==ביוגרפיה ==
לי נולדה בווהאן.

===2008===
באולימפיאדת בייג'ינג (2008) סיימה לי במקום רביעי לאחר שהפסידה במשחק על מדליית הארד לוורה זבונרבה מרוסיה 6-0, 7-5. היא ניצחה את סבטלנה קוזנצובה במשחק הראשון בשתי מערכות, איומי מוריטה מיפן בסיבוב השני ובקאיה קאנפי מאסטוניה בסיבוב השלישי. בשלב רבע הגמר היא ניצחה את ונוס ויליאמס מארצות הברית. לאחר מכן היא הפסידה בשלב חצי הגמר לדינארה סאפינה מרוסיה.

===2011===
בינואר 2011 זכתה בטורניר סידני לאחר שניצחה בגמר את קים קלייסטרס, 6:7, 3:6. אולם בהמשך החודש הפסידה לקלייסטרס ב-3 מערכות 3-6, 6-3, 6-3 בגמר הגראנד סלאם של אליפות אוסטרליה הפתוחה. היה זה גמר הגראנד סלאם הראשון בקריירה של לי. באליפות צרפת הפתוחה שנערכה ביוני אותה שנה היא זכתה בטורניר הגראנד סלאם הראשון שלה לאחר שניצחה בשלב הגמר את פרנצ'סקה סקיאבונה מאיטליה (5 בעולם) בשתי מערכות. במהלך הטורניר היא ניצחה את ברבורה זאלבובה-סטריקובה מצ'כיה (49 בעולם), סוראנה צ'ירסטה (99 בעולם), פטרה קביטובה מצ'כיה (9 בעולם), ויקטוריה אזרנקה מבלארוס (4 בעולם) ומריה שראפובה (8 בעולם).

===2013===
ב-28 באוקטובר 2013 דורגה לי במקום השלישי בעולם, דירוג השיא שלה.

בעונה זו הרוויחה לי 3,982,485 דולר, רק מפרסים על תחרויות בהן השתתפה.

===2014===
ב-25 בינואר 2014, זכתה לי נה בטורניר גראנד סלאם נוסף, אליפות אוסטרליה הפתוחה, כשגברה במשחק הגמר על דומיניקה ציבולקובה מסלובקיה 6-7(3), 0-6.

===גביע הפדרציה===
לי שיחקה בנבחרת סין בין השנים 1999 ו-2008. מאזנה עומד על 32 ניצחונות (24 במשחקי יחידות ו-8 במשחקי זוגות) ו-10 הפסדים (4 במשחקי יחידות ו-6 במשחקי זוגות).

==קישורים חיצוניים==

קטגוריה:טניסאיות סיניות
קטגוריה:טניסאיות באולימפיאדת בייג'ינג (2008)
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות צרפת הפתוחה
קטגוריה:זוכי פרס לוריוס: הישג יוצא דופן
קטגוריה:סינים שהופיעו ברשימת טיים 100
קטגוריה:סיניות שנולדו ב-1982
This Is Sinatra Volume 2

This Is Sinatra Volume 2 הוא אלבום אותו הוציא הזמר האמריקני פרנק סינטרה בשנת 1958.

== הפקה ==
זהו אלבום האוסף השני של הזמר ומכיל בתוכו שירים שהופיעו בסינגלים ובהקלטות בי-סייד, את האלבום ארגן נלסון רידל, שעבד עם סינטרה על כמה מאלבומי העבר שלו, אלבום זה הוא המשכו של האלבום המצליח, This Is Sinatra!.

אלבום האוסף מכיל שבעה שירים חדשים שהוקלטו בשנת 1957 והם: "I Believe," "Everybody Loves Somebody," "It's the Same Old Dream," "Time After Time," "You'll Always Be the One I Love," "If You Are But a Dream," ו "Put Your Dreams Away". סינטרה הקליט את השירים האלה בשנות ה-40 ומכיוון שכולם עסקו בחלומות, קיימת האפשרות כי הם היו מיועדים לאלבום נושא שמעולם לא הגיע לכדי סיום.

מזה שנים ארוכות שהאלבום אינו מופץ, והוא מופיע על תקליטור רק באוסף The Capitol Years המכיל מארז של 21 תקליטורים.

האלבום הגיע למקום השמיני במצעד המכירות האמריקאי ולמקום השלישי במצעד המכירות הבריטי.

== רשימת שירים ==
# Hey! Jealous Lover
# Everybody Loves Somebody
# Something Wonderful Happens In Summer
# Half as Lovely
# You're Cheatin' Yourself
# You'll Always Be The One I Love
# You Forgot All the Words
# How Little We Know
# Time After Time
# Crazy Love
# Wait for Me
# If You Are But a Dream
# So Long, My Love
# It's the Same Old Dream
# I Believe
# Put Your Dreams Away

== משתתפים ==
* פרנק סינטרה - קולות
* נלסון רידל - מארגן, מנצח

==קישורים חיצוניים==

קטגוריה:אלבומי אוסף מ-1958
קטגוריה:אלבומי פרנק סינטרה
קטגוריה:אלבומי אוסף באנגלית
קטגוריה:אלבומי חברת קפיטול רקורדס
פונשל

פוּנשָל (בפורטוגזית: Funchal) היא העיר הראשית באיי מדיירה של פורטוגל. היא משמשת גם כבירת מחוז מדיירה והיא העיר הגדולה במחוז, עם אוכלוסייה של 111,892 תושבים.

== גאוגרפיה ==
יחד עם הישויות העירוניות הסמוכות לה - קמרה דה לובוס, סנטה קרוס, מנישו וריביירה בראבה, גרים באזור פונשל 150,000 תושבים. היא נחשבת לעיר הפורטוגלית המאוכלסת ביותר מחוץ ליבשת אירופה בה נמצאת פורטוגל. פונשל ממוקמת במקום ייחודי על האי: "אמפיתיאטרון" טבעי מקיף את העיר, עם מדרונות קלים בתחילת נמל העיר שמתנשאים לגובה של 1,200 מטר.

סביבת העיר מציבה לה מקלט טבעי והיא שמשכה את המתיישבים הראשונים להתמקם באזור. פונשל עיר קוסמופוליטית ונופה העירוני נודע בזכות הפארקים הרבים שנמצאים בשטחה. בעיר ישנם הרבה מלונות, כולל מלונות מהדרגה הגבוהה ביותר. פונשל היא בירת מחוז מדיירה במשך יותר מחמש מאות שנים, ושמה נגזר כנראה בגלל שבסביבתה ישנו שפע של גידולי שומר (פונשו בפורטוגזית).

העיר נוסדה על ידי ז'ואו גונסלווש זארקו בשנת 1421, וקיבלה את התואר "עיר" בשנת 1508 על ידי מנואל הראשון, מלך פורטוגל. בתחילת המאה ה-15, מגלה הארצות הפורטוגלי אנטוניו פרננדש היה שליטה של העיר. במהלך המאה ה-16 פונשל נחשבה ליעד עצירה חשוב בין האינדים לעולם החדש. היא שימשה גם בתור שער הכניסה לסוכר ויין למדיירה.

נמלה של העיר פונשל הוא הנמל העמוס והעסוק ביותר באי מדיירה.

נמל התעופה כריסטיאנו רונאלדו שנקרא גם נמל התעופה פונשל, ממוקם במזרח העיר. ב-23 ביולי 2016 שונה השם הרשמי מ-"נמל התעופה מדיירה", לשמו של כוכב הכדורגל יליד העיר כריסטיאנו רונאלדו. נמל התעופה הזה נחשב לאחד המסוכנים בעולם: הוא נחצב בצלע הר והמסלול נמשך אל תוך האוקיינוס האטלנטי (על עמודים תומכים). המיקום הזה גורם לרוחות חזקות משני צידי המסלול בכיוונים שונים.

==ערים תאומות==

== קישורים חיצוניים ==

* 
* 

*
קטגוריה:פורטוגל: ערי חוף
קטגוריה:מדיירה: גאוגרפיה
קטגוריה:פורטוגל: ערים
קטגוריה:יישובים שהוקמו במאה ה-15
משפחת ג'ונבלאט

משפחת ג'ונבלאט (לעיתים ג'ומבלאט; בערבית: جنبلاط או جمبلاط; תעתיק מדויק: ג'נבלאט או ג'מבלאט; במקור מכורדית: ג'אנבולאד, Janboulad) היא משפחה דרוזית רבת השפעה שהתיישבה בהרי הלבנון בסביבות המאות ה-15 וה-16, כתוצאה מרדיפות השלטון העותמ'אני.

וליד ג'ונבלאט טוען כי משפחתו מקורבת למשפחת ג'אנבולאד (Janboulad) הכורדית, שאחד מבניה היה ג'אנבולאד איבן קאסם אל-קירדי אל-קאיסרי, אשר נודע בכינוי איבן ערבו (1530–1580), מושל חלב. על פי המסורת, משפחת ג'ונבלאט היא מנהיגת הקייסים הערבים שלחמו נגד הימנים הדרוזים בקרב המר בעין דרעא ב-1711.

בן המשפחה כמאל ג'ונבלאט היה דמות פוליטית, תרבותית ופילוסופית בולטת במזרח התיכון. הוא חוסל בשנת 1977, כנראה בידי סוכנים סורים, בהרי הלבנון. מספרים שעל קיר חדר השינה שלו היו תלויות תמונות של ישו ושל מהטמה גנדי. הוא היה דמות מרדנית ולמרות השתייכותו למשפחה אריסטוקרטית, העדיף חיים פשוטים ודחה את חיי העושר שמנהיגים פוליטיים אחרים אימצו לעצמם באותה תקופה. כמאל ג'ונבלאט היה משכיל מאוד ובייחוד התעניין בפילוסופיה של המזרח הרחוק. הוא כתב ספרים רבים, בנושאים מגוונים החל מפילוסופיה ורוחניות, מיקרוביולוגיה ועוד. עדויות מספרות כי הוא ערך מדיטציות לעיתים קרובות. אביו של כמאל, פואד ג'ונבלאט, נרצח גם כן, ב-6 באוגוסט 1921.

ארמון המשפחה קיים בכפר אל-מוח'תארה בשוף, מאז המאה ה-18.

בנו של כמאל, וליד ג'ונבלאט ירש את מקומו כמנהיג הדרוזים בלבנון. בשנת 2023 הוא העביר את התפקיד לבנו, תיימור ג'ונבלאט 

ישנן דמויות חשובות רבות במשפחה, שמילאו תפקידים מרכזיים בהיסטוריה של לבנון. נזירה ג'ונבלאט, אמו של כמאל, מילאה תפקיד חשוב בהישרדות השושלת, בתקופה בה היה זה קשה לנשים למלא תפקיד פוליטי. לפני כן, השייח' בשיר ג'ונבלאט נרצח, בתקופה של עימותים עם באשיר השני. בנוסף, חאלד ג'ונבלאט, בן דוד רחוק של וליד ג'ונבלאט, החזיק בתפקיד שר האוצר והיה פוליטיקאי בולט בלבנון במשך שנים רבות עד למותו בשנת 1993.

מבני המשפחה:
*וליד ג'ונבלאט
*כמאל ג'ונבלאט
*פואד ג'ונבלאט
*חאלד ג'ונבלאט
*נזירה ג'ונבלאט- אשתו ומחליפתו בתפקיד של הקאימקאם פואד ג'ונבלאט בעלה.
*השיח' בשיר ג'ונבלאט
*עלי באשא ג'ונבלאט
*חטאר ג'ונבלאט
*סעיד ג'ונבלאט

*
ג'ונבלאט
ג'ונבלאט
Frank Sinatra Sings for Only the Lonely

Frank Sinatra Sings for Only the Lonely הוא אלבום של הזמר האמריקני פרנק סינטרה, שיצא לאור בחודש ספטמבר 1958, על ידי חברת ההקלטות קפיטול. זהו אלבום האולפן ה-18 של סינטרה וה-11 בחברת קפיטול.
== הפקה ==
האלבום מורכב מאוסף בלדות מלנכוליות העוסקות בעצב ובדידות. בזמן ההקלטות היה סינטרה מצוי בשיאם של הליכי הגירושין מהשחקנית האמריקנית אווה גרדנר ועוד לפני סיום ההקלטות הם הגיעו אל סופם. המארגן של האלבום, נלסון רידל, שזמן קצר קודם לכן איבד את אמו ובתו, העיר על אירועים אלה, "אם אני יכול לחבר אירועים כאלה למוזיקה...אולי Only the Lonely הוא התוצאה".

סינטרה תכנן להקליט את האלבום יחד עם המארגן ג'ורדון ג'קינס, איתו עבד על האלבום, , אלבום הבלדות האחרון שהוציא, אך מכיוון שלא היה פנוי בזמן ההקלטות, בחר סינטרה לחזור ולעבוד עם נלסון רידל, איתו עבד בעבר על כמה אלבומים.

שלושה שירים עליהם ניצח רידל והיו אמורים להיות שלושת הקטעים הראשונים שלו לא נכנסו בסופו של דבר אל האלבום והקטעים החילופיים היו בניצוחו של פליקס סלטקין, לאחר שרידל יצא לסיבוב הופעות עם נט קינג קול.

עטיפת האלבום מציגה את פורטרט פניו של פרנק סינטרה כליצן, את העטיפה צייר ניקולס וולופה.

האלבום, Only the Lonely, הגיע למקום הראשון במצעד האלבומים של הבילבורד ושהה בפסגה במשך חמישה שבועות, בסך הכל שהה האלבום במצעד במשך 120 שבועות והגיע לאלבום זהב ב 21 ביוני 1962, כמעט ארבע שנים לאחר צאתו. מגזין המוזיקה הבריטי Q מגזין דרג את האלבום במקום הראשון במצעד 15 האלבומים שהיו לאבני דרך של כל הזמנים.

בשנת 1987 יצא האלבום בגרסת על גבי תקליטור ואליו התווספו שני שירים כבונוס.

== פרסי גראמי ==

פרנק סינטרה קיבל חמש מועמדויות לפרס הגראמי לשנת 1959, אלבום נוסף שלו Come Fly with Me, שיצא בשנת 1958 היה מועמד גם כן. בין הקטגוריות הן פרס גראמי לאלבום השנה. לבסוף, זכה Frank Sinatra Sings for Only the Lonely רק בפרס העטיפה הטובה ביותר בטקס היוקרתי.

== רשימת שירים ==
=== צד א' ===

# Only the Lonely
# Angel EyesEres
# 
# It's a Lonesome Old Town
# Willow Weep for Me
# Good-Bye

=== צד ב' ===

# Blues in the Night
# Guess I'll Hang My Tears Out to Dry
# Ebb Tide
# Spring is Here
# Gone with the Wind
# One for My Baby

== משתתפים ==
* פרנק סינטרה - קולות
* נלסון רידל - מארגן
* פליקס סלטקין - מנצח
* בילי מילר - פסנתר
* גאס בינובה - סקסופון אלט

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת קפיטול רקורדס
קטגוריה:אלבומים שהגיעו למקום הראשון במצעד הבילבורד 200
פסיכולוגיה אנליטית

פסיכולוגיה אנליטית או פסיכולוגיה יונגיאנית הוא זרם בפסיכולוגיה המבוסס על הגותו של קרל גוסטב יונג והורחב על ידי תלמידיו וממשיכי דרכו.

יונג, שהיה תלמידו של זיגמונד פרויד, לא הסכים עם חלק מהתאוריה הפסיכואנליטית של מורו. בשנת 1912 פרסם יונג את "הפסיכולוגיה של הלא מודע", שבו הוא פירש בצורה שונה מזו של פרויד את הפסיכואנליזה. פרסום זה גרם לקרע עם פרויד, ולפיתוח גישה עצמאית למחצה, השואבת עדיין את עקרונותיה מגישתו של פרויד. הפסיכולוגיה האנליטית עושה שימוש נרחב במושגים ארכיטיפ ולא מודע קולקטיבי. יונג קיבל את גישת מודל הנפש הפרוידיאני המדברת על הלא-מודע האישי וטען כי פרט ללא מודע האישי קיים אצל בני האדם גם לא-מודע קולקטיבי שהוא הרובד הלא-מודע המשותף לכל בני האדם. הלא-מודע הקולקטיבי של יונג כולל ארכיטיפים שהם צורות או סמלים הקיימים, לכאורה, אצל כל בני האדם בכל התרבויות. הלא-מודע הקולקטיבי הוא המבנה בעל ההשפעה הרבה ביותר על האישיות, הוא כולל את כל אוצר החוויות שהצטברו במשך דורי דורות של קיום הגזע האנושי, ונשארו כעקבות זיכרון במוח האדם. עקבות זיכרון אלה מהעבר הקדום עוברים בתורשה, והם מושרשים באדם כנטיות מולדות להגיב או להתנהג בצורה מסוימת, בהתאם לתרבות ולמורשת שבהן נולד.

הבדל בולט משמעותי בין הפסיכולוגיה האנליטית של יונג לבין גישתו של פרויד, מתבטא במשקל שניתן לאנרגיה האנושית – יונג הפחית בחשיבותם של גורמים כגון חלומות ותסביך אדיפוס, לעומת פרויד, וטען כי קיימים גורמים משמעותיים אחרים בלא-מודע של האדם, כגון מיתוסים וארכיטיפים המשותפים לכלל התרבויות האנושיות ושייכים ללא מודע קולקטיבי. הבדל נוסף בין הגישות קשור בתאוריה לגבי ההתפתחות האנושית – יונג ראה את ההתפתחות כתהליך רציף ומתמשך, לעומת פרויד שדיבר על שלבים שמגיעים לסיום עם תום גיל ההתבגרות.

==לקריאה נוספת==
* ק.ג. יונג, פסיכולוגיה אנליטית וחינוך, הוצאת דביר, 1992, תרגום נטה בלוך
* ק.ג. יונג, הפסיכולוגיה של הלא מודע, הוצאת דביר, תל אביב 1975, תרגום חיים איזק

==קישורים חיצוניים==

*, בלקסיקון הפסיכולוגי "בטיפולנט"
* מאמרים באתר
* 
* 

קטגוריה:פסיכואנליזה
קטגוריה:פסיכותרפיה
מלפלו

מלפלו (Malpelo) הוא אי באוקיינוס השקט, 362 ק"מ דרומית לפנמה ו-378 ק"מ מערבית לקולומביה. שטחו של האי 1.2 קמ"ר. מבחינה מנהלית הוא משויך למחוז ואיה דל קאוקה הקולומביאני.

האי אינו מיושב, אך ב-1986 הוקם בו בסיס של חיל הים הקולומביאני. הוא מפורסם בשל מגוון בעלי החיים הימיים המצויים סביבו, במיוחד כרישים. ב-1995 הכריזה ממשלת קולומביה על האי כעל שמורת חי וצומח, ב-2002 הכריז עליו איגוד השימור העולמי כ"אזור ימי רגיש במיוחד", ובשנת 2006 הכריז עליו אונסק"ו כאתר מורשת עולמית.

==גאוגרפיה==
אורכו של האי 1,643 מטר ורוחבו 727 מטר. שטחו 1.2 קמ"ר וגובהו המרבי 360 מטר. הוא עשוי סלע חשוף, ושלוש פסגות מתנשאות בו בתלילות, הגבוהה שבהן סרו דה לה מונה, שגובהה 360 מטר. עומק הים סביבו מגיע לכדי 4,000 מטר. מסביב לאי מבצבצים 11 איונים סלעיים: בצפון ארבעה איונים המכונים "לוס מוסקטרוס": אתוס, פורתוס, ארמיס ודארטניאן; במזרח האיונים וגמאר ולה טורטה; בדרום חמישה איונים, שלושה מהם מכונים על שם מלכי ישראל, סאול (שאול) דוד וסלומון (שלמה), והשניים האחרים נקראים לה גרינגה ואסקובה.

האי נוצר כתוצאה מטקטוניקת הלוחות, בהיותו בתפר שבין לוח נסקה ללוח קוקוס, לפני 17 עד 20 מיליון שנה, והוא גדל מאז בעקביות. הסלעים מהם עשוי האי הם דקיט, טרכיט, בזלת ואנדזיט.

האי ממוקם כ-4 מעלות צפונית לקו המשווה, באזור הטרופי, והאקלים בו טרופי ולח. הלחות הרבה השוררת בו גורמת לערפילים האופפים אותו לעיתים קרובות. במשך רוב ימות השנה יורדים בו משקעים רבים, למעט בעונה היבשה, בין דצמבר למרץ.

==החי והצומח==
סולת נסקה באי מלפלו
על אף שהאי נראה כסלע חשוף, הוא אינו צחיח לחלוטין, וגדלים בו, הגם שבדלילות, חזזיות, טחבי עלים ושרכים.

על האי חיים ארבעה מיני בעלי חיים אנדמיים: סרטני יבשה מהמין Gecarcinus malpilensis, אנוליס אגאסי (Anolis agassizi), קמטן ממין Diploglossus millepunctatus וגקו (מין שממית).

כ-80 אלף עופות ימיים מקננים במלפלו, ובהם סולת המסכה, סולת נסקה, סולה אדומת-רגל, פרגטה הדורה, שחף צוחק, שחף לבה, עופות הנודי ושחף זנב-סנונית. העופות המקננים מאפשרים היווצרות גואנו, אם כי בכמות מועטה יחסית לאיים אחרים באוקיינוס השקט, שכן עקב המבנה הטופוגרפי של האי, הגשמים שוטפים אותו בנקל.

עולם החי הימי כולל 17 מיני אלמוגים, 130 מיני רכיכות, 267 מיני סרטנאים ו-395 מיני דגים, בהם ארבעה מינים אנדמיים. אוכלוסיית הדגים מזינה מספר רב של כרישים, ובהם כריש לווייתני, פטישן כד-חרטום, כריש משי וכריש-שן אימתני.

==קישורים חיצוניים==

* 
* [http://www.fundacionmalpelo.org/ מידע על האי] 

קטגוריה:קולומביה: גאוגרפיה
קטגוריה:איים באוקיינוס השקט
קטגוריה:שמורות טבע
קטגוריה:איים לא מיושבים
ERIC

סמליל המאגר
ERIC (ראשי תיבות של "Education Resources Information Center" - בעברית, "מרכז מקורות מידע על חינוך") הוא שמו של מאגר מידע ביבליוגרפי, העוסק בתחום מדעי החינוך. המאגר מכיל רישום ביבליוגרפי של 1.2 מיליון פרסומים, מאמרים מדעיים בעלי ביקורת עמיתים, חסרי ביקורת עמיתים, ספרים, נירות עמדה, סיכומי כינוסים מדעיים ופרסומים אחרים בתחום החינוך שפורסמו החל משנת 1966 בשפה האנגלית.

המאגר הממומן על ידי מחלקת החינוך של ארצות הברית, מאפשר לגולשים גם להציע חומר להוספה אל מאגר המידע.

לאחר שנת 2004, ירדה איכות סינון החומר המוכנס למאגר, בשל קיצוצים בתקציב הפעלתו.

== קישורים חיצוניים ==
* 

קטגוריה:פדגוגיה
קטגוריה:מאגרי מידע ביבליוגרפיים
קטגוריה:מחלקת החינוך של ארצות הברית
מישל מור

מישל מוּר (בערבית: ميشال المرّ; תעתיק מדויק: מישאל אלמר; 29 בספטמבר 1932 – 31 בינואר 2021) היה פוליטיקאי ואיש עסקים לבנוני.

== ביוגרפיה ==
מור נולד בבתע'רין שבהר הלבנון ב-29 בספטמבר 1932 למשפחה יוונית אורתודוקסית. הוא למד הנדסה אזרחית באוניברסיטת סנט ג'וזף וסיים את לימודיו בשנת 1955.<ref name=":0"></ref>

הוא החל את הקריירה העסקית שלו בסיירה לאון שם ייסד חברת בנייה ממנה עשה את הונו. בשנת 1960 ניסה לראשונה להיבחר אל הפרלמנט הלבנוני בבחירות הכלליות מטעם המפלגה הסורית הסוציאלית-לאומית, אך לא נחל הצלחה. מור ניסה בשנית בבחירות 1964 אך נכשל פעם נוספת. הוא נבחר לראשונה לפרלמנט הלבנוני בבחירות 1968 הפעם לאחר שרץ מטעם מפלגת הכּתאאֶבּ הלבנונית (הפלנגות הנוצריות) של פייר ג'ומאייל. בבחירות 1972 נכשל פעם נוספת להיבחר לפרלמנט. במהלך מלחמת האזרחים בלבנון בין השנים 1975 ל-1990 צידד בפלנגות הנוצריות וכן בכוחות הלבנוניים של בשיר ג'ומאייל.<ref name=":0" /> באמצע שנות ה-80 תמך במיוחד בגישתו הפרו-סורית של מנהיג הפלנגות, אלי חובייקה ולקח חלק פעיל במשא ומתן על ההסכם התלת-צדדי שנחתם בדמשק בשנת 1985 על ידי מנהיגי שלושת המחנות הלוחמים במלחמת האזרחים, וליד ג'ונבלאט, מנהיג המפלגה הסוציאליסטית הפרוגרסיבית שייצגה בעיקר את הדרוזים, נביה ברי, מנהיג אמל השיעית ואלי חובייקה מנהיג הפלנגות הנוצריות, כדי לשים קץ למלחמה על ידי הכנסת כוח שמירת שלום סורי שיפריד בין המחנות הלוחמים ובכך ישים קץ למלחמה ובנוסף יגביר את האחיזה והשליטה הסורית בלבנון.

לאחר חתימת הסכם טאיף וסיומה של מלחמת האזרחים נבחר מור לפרלמנט הלבנוני בבחירות 1992, 1996, 2000, 2005, 2009 ו-2018 ועד מותו כיהן כיו"ר המפלגה העצמאית "בלוק דו מטן" (Bloc du Metn).<ref name=":0" /> מור כיהן בתפקידים רבים בממשלות לבנון לדורותיהן, גם כעצמאי וגם מטעם רשימה. בתפקידו האחרון כיהן כשר הפנים וכשר לענייני הכפר.

מור נפטר ב-31 בינואר 2021.<ref name=":0" />

== חיים אישיים ==
מור נישא לסילביה אבוג'ודה בשנת 1957 ולהם שלושה ילדים: אליאס שכיהן כשר ההגנה בממשלת לבנון, מירנא, ראש מועצת כפרי נפת אל-מתן בהר הלבנון ולנא.<ref name=":0" />

== הערות שוליים ==

קטגוריה:נוצרים לבנונים
קטגוריה:שרי הפנים של לבנון
קטגוריה:בוגרי אוניברסיטת סן-ז'וזף
קטגוריה:נפטרים במגפת הקורונה
קטגוריה:לבנונים שנולדו ב-1932
קטגוריה:לבנונים שנפטרו ב-2021
ג'ורג'ו מטרביזונד

ג'ורג'ו מטרביזונד (ביוונית: Γεώργιος Τραπεζούντιος; 1395–1484) היה פילוסוף ומלומד יווני. נחשב לאחד מחלוצי הרנסאנס באיטליה.

הוא נולד באי כרתים למשפחה שמוצאה היה מן המושבה היוונית טרביזונד (כיום העיר טרבזון בטורקיה לחוף הים השחור), ומכאן הכינוי "ג'ורג'ו מטרביזונד". יש סבורים שהגיע לוונציה ב-1430 כדי לשמש כמזכירו של ההומניסט פרנצ'סקו בארבארו. אחרים סבורים כי הגיע לאיטליה אחרי ועידת פירנצה של הכנסייה הקתולית (1438–1439).

הוא למד לטינית אצל ויטורינו דה פלטרה, והתקדם עד כדי כך שכעבור שלוש שנים היה מסוגל ללמד ספרות לטינית ורטוריקה. יצאו לו מוניטין כמורה לפילוסופיה וכמתרגם של כתבי אריסטו מיוונית ללטינית, והוא נבחר לשמש כמזכירו של האפיפיור ניקולאוס החמישי, שהיה תלמיד נלהב של אריסטו.

חיבורו של ג'ורג'ו מטרביזונד על הבנת אריסטו ואפלטון, שבו מתח ביקורת חריפה על אפלטון, ותרגומיו של אריסטו ושל אפלטון, שלקו בחוסר דיוק, גרמו לסיכון מעמדו כמורה לפילוסופיה. אנאה סילביו פיקולומיני (האפיפיור פיוס השני לעתיד) נמנה עם אלה שמתחו ביקורת קשה על תרגומיו אלה, והוא היה נאלץ לעזוב את איטליה, אילולא זכה בתמיכתו של אלפונסו החמישי, מלך אראגון שפרש עליו את חסותו והעניק לו מקום בארמונו בנאפולי.

ב-1471 שב לרומא ופרסם את חיבורו הנודע על הדקדוק הלטיני, שהיווה גרסה חדשה של ספר הדקדוק הלטיני של פריסיאן מקיסריה. חיבורו זה, וחיבורו על עקרונות הרטוריקה היוונית, השיבו לקדמותו את המוניטין שלו, אפילו בעיני אלה שמתחו עליו ביקורת קשה לפני כן.

בשנותיו האחרונות, ג'ורג'ו מטרביזונד חי חיי עוני ומחסור ומת ברומא ב-1484.

==קישורים חיצוניים==

* 

קטגוריה:פילוסופים איטלקים
קטגוריה:פילוסופים יוונים
קטגוריה:איטלקים ממוצא יווני
קטגוריה:הומניסטים יוונים מתקופת הרנסאנס
קטגוריה:ילידי 1395
קטגוריה:נפטרים ב-1472
זרם העתיד

זרם העתיד (בערבית: تيار المستقبل, תעתיק: "תיאר אלמֻסתקבל") הוא תנועה פוליטית לבנונית בהנהגת סעד חרירי, בנו הצעיר של ראש הממשלה לשעבר רפיק אל-חרירי שנרצח ב-14 בפברואר 2005. 

התנועה היא השותפה הבכירה ביותר בקואליציית 14 במרץ, שזכתה ברוב המושבים בבחירות 2005 וכן בבחירות יוני 2009, בפרלמנט הלבנוני, בהם זכתה ב-30 מושבים.

==יסוד המפלגה==
המפלגה הוקמה רשמית באוגוסט 2007, אך ההצהרה על כך הגיעה רק ב-5 באפריל 2009, בוועידה בביירות. מטרות המפלגה, על פי המצע שלה, הם כדלהלן:

* חופש, ריבונות ועצמאות ללבנון, כישות ריבונות ומאוחדת למען תושביה באדמותיה ע"פ הגבולות המוכרים. לבנון בעלת זהות ערבית ובעלת מחויבות למטרות ערביות וסולידריות ערבית.
* מערכת פרלמנטרית דמוקרטית המבוססת על כבוד לחופש הפרט, ובייחוד חופש הדעה והאמונה, צדק חברתי ושוויון בזכויות ובחובות ללא אפליה או העדפה.
* האנשים הם המקור של הרשויות ועל הריבונות אותם יש לממש באמצעות מוסדות חוקתיים המבוססים על עיקרון של הפרדת הסמכויות ועל איזון ושיתוף פעולה, וביוזמה הפרטית ובעלות פרטית ופיזור העושר הלאומי, המבוסס על פיתוח מאוזן של האזורים השונים מבחינה תרבותית, חברתית או כלכלית כרכיב הכרחי של אחדות ויציבות של המערכת מתוך המערכת הכלכלית הליברלית.
* ביטול העדתיות והפצת אחדות פוליטית באדמת לבנון, וזכותו של כל לבנוני לחיות בכל אזור במדינה תחת שלטון החוק.

==מדיניות==
רוב התמיכה במפלגה באה מהתושבים המוסלמים הסונים, כשהתמיכה בקואליציה שלה כוללת גם את המפלגה הסוציאליסטית הפרוגרסיבית, הדרוזית ברובה, וכן הכוחות הלבנוניים ומפלגת הפלנגות הנוצרים.

יריבתה העיקרית של הקואליציה היא קואליציית 8 במרץ, שחבריה העיקריים הם הזרם הפטריוטי החופשי בהנהגת מישל עאון, והתנועות השיעיות חזבאללה ואמל.

==תקשורת==
לזרם העתיד יש נוכחות תקשורתית מרשימה בלבנון ובעולם הערבי. אמצעי התקשורת שמפיצים את דעות התנועה כוללים ערוץ טלוויזיה (Future tv) אותו השיק רפיק אל-חרירי בשנת 1993 ,ערוץ החדשות Future news, שהוא ערוץ המשדר 24 שעות ביממה והושק בשנת 2007, וכן תחנת רדיו (Radio orient) שהושקה בשנת 1995, הידועה יותר בשמה הערבי أذاعة الشرق (תחנת המזרח) ועיתון יומי "אלמסתקבל". העיתון הושק בשנת 1995 גם כן על ידי רפיק אל-חרירי, והוא נועד להפיץ את מסרי התנועה לתומכי המפלגה והקואליצייה.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:לבנון: מפלגות
קטגוריה:מפלגות שהוקמו ב-2005
מבקר אמנות

מבקר אמנות הוא אדם המתפרנס מפרסום דעות, רעיונות ומחשבות על יצירות אמנות ובידור. חלק ממבקרי האמנות הם גם חוקרי אמנות, מרצים באוניברסיטאות ואמנים. רבים ממבקרי האמנות הם עיתונאים. ביקורת אמנות היא בדרך כלל סובייקטיבית.

הרקע המקצועי של מבקרי האמנות מעבר להכשרתם כעיתונאים, כמרצים באוניברסיטאות או כחוקרים הוא מגוון. לרובם, עשוי להיות מקצוע שונה הקשור לאמנות כמו אוצר, מוציא לאור, עורך מוזיקלי, מנהל אמנותי של תיאטרון, שחקן, במאי קולנוע או תיאטרון ועוד. חלקם היו אמנים בעצמם לפני שהפכו למבקרים, אולם, רק מעט מהמבקרים מתפרנסים כאמנים וכמבקרים בעת ובעונה אחת. מרבים מהמבקרים יש ציפייה להציג ידע מקצועי ולהכיר מגוון רחב של יצירות אמנות מהסוגה אותה הם מבקרים, אך יש מבקרים שהתמחותם היא הצגת זווית ראייתו של צרכן האמנות והבידור הפשוט. המבקר חייב אם כן להיות מקצועי, כדי לאפשר מסנן עבור הצופים. הצופים יבחנו את ביקורתו בהתאם ליצירות שיראו. ולאחר מכן עשויים להמשיך ולהקשיב לו. הם גם עלולים לא להתייחס לביקורת שלו, כאשר יגלו אי-התאמה בינה לבין טעמם האישי.

==חשיבות הביקורת==

ישנם אמנים שלא מחשיבים את המבקרים. המפיק מיכאל שווילי, לדוגמה, טבע את הביטוי "הביקורת בוכה והקופה צוחקת". לעומתם ישנם אמנים רבים המחשיבים מאוד את עבודתם של מבקרי האמנות ונוטים להפגע מביקורות רעות ואפילו להגיב לביקורות אלה בחריפות. דוגמה לתגובה חריפה היא טביעת הפועל "לגמוז" על ידי אפרים קישון, על שם המבקר חיים גמזו שמתאר ביקורת חריפה. דוגמה אחרת היא תקיפה פיזית של המבקר מאיר שניצר בידי דודו טופז.

לפי המבקר דוד שפרבר יצירת אמנות תיחשב "איכותית" בזכות תמיכת מספר מוקדים, שמבקרי אומנות אחד מהם, וכפי שהגדיר זאת הסוציולוג פייר בורדייה: "שיפוטה של יצירה תלוי באיכות השיח המתהווה סביבה בשדות הייצור התרבותיים"<ref></ref>.

==ראו גם==
*מבקר מסעדות

==קישורים חיצוניים==

* אריק גלסנר, [http://arikglasner.wordpress.com/2012/11/17/על-הביקורת-כעמדה-פסיכולוגית-אינטלקטו/ על הביקורת כעמדה פסיכולוגית-אינטלקטואלית – מג'ונתן פראנזן למתיו ארנולד, מדניאל מנדלסון לחנוך לוין], באתר מבקר חופשי, 17 בנובמבר 2012
* 
* 
* ג'קי וולשלגר, [http://alaxon.co.il/article/הבינוניות-שמעבר-לרעש-ולצלצולים/ למה התכוון האמן?], אלכסון, 10 בדצמבר 2013
* 

==הערות שוליים==

*
אמנות
קטגוריה:חוקרי אמנות
קטגוריה:מקצועות האמנות
ספלוליים

ספלוליים (שם מדעי: Aristolochiaceae) היא משפחה בסדרת הפלפלאים. היא נקראת בעקבות שם הסוג הגדול במשפחה, ספלול. זהו גם הסוג היחיד במשפחה שמיוצג בצמחיית הבר של ארץ ישראל. 

במשפחה הסוגים הבאים:
*ספלול (Aristolochia)
*Asarum
*Euglypha
*Holostylis
*Isotrema
*Pararistolochia
*Saruma
*Thottea

== תפוצה ==
המשפחה נפוצה באמריקה הצפונית,אירופה,אסיה,אפריקה,אמריקה הדרומית,אמריקה המרכזית,אוסטרליה,גינאה החדשה ואיי האוקיינוס השקט.

==קישורים חיצוניים==

*
קטגוריה:צמחים שתוארו ב-1789
קטגוריה:טקסונים שתוארו בידי אנטואן-לורן דה ז'יסייה
קטגוריה:משפחות צמחים
פודיום

שחיינים אמורי לבו, סזאר סיילו ואלן ברנאר ניצבים על הפודיום באולימפיאדת בייג'ינג (2008)]]
פודיום (מלטינית: podium, מיוונית: πόδιον, מלשון πούς, "רגל"; בעברית: דוכן מנצחים) הוא דוכן מוגבה מעט מסביבתו, או במה קטנה, המשמשים נואמים או מנצחי תזמורות.

מקור המושג בתיאטרון הרומי, שם שימש הפודיום כבמה מוגבהת עבור המקהלה, או המכובדים הממתינים לְתוֹרָם לִנְאוֹם.

סוג נוסף של פודיום נפוץ בתחרויות ספורט, ועליו עומדים הזוכים בתחרות בעת שמוענקות להם המדליות. לפודיום מסוג זה צורת קמץ הפוך; הזוכה במדליית הזהב עומד בחלק המרכזי, הגבוה יותר, ומשני צדיו עומדים הזוכים במדליות הכסף והארד. לעיתים חלקו של הזוכה במדליית הכסף גבוה מזה של הזוכה במדליית הארד. הפעם הראשונה בה נעשה שימוש בפודיומים בתחרויות ספורט הייתה במשחקי חבר העמים הראשונים שנערכו בהמילטון ב-1930 (בשם "משחקי האימפריה הבריטית"), ולאחר מכן הם אומצו באולימפיאדת לוס אנג'לס (1932). בענף הג'ודו עומדים כ-4 משתתפים על הפודיום בטקס חלוקת המדליות, כאשר שניים למעשה חולקים מדליית ארד.

==קישורים חיצוניים==

* 

קטגוריה:אלמנטים אדריכליים
אגם פואלו

אגם פואלו (בספרדית: Lago Puelo) שוכן בצפון-מערב פרובינציות צ'ובוט, באזור פטגוניה, למרגלות הרי האנדים. האגם צר ומאורך, צורתו כשל האות ר', שטחו 44 קמ"ר ועומקו המרבי 180 מטר. מקורו בקרחון קדום.

שמו של האגם נובע משיבוש מקורו בשפת המפוצ'ה, פואלקו, שפירושו "מים במזרח". ההתייחסות אליו כאל אגם שנמצא במזרח נובעת מכך שמימיו זורמים מערבה, דרך נהר פואלו שבצ'ילה, עד למפרץ אנקוד שבאוקיינוס השקט.

מצפון לאגם שוכנת עיירה הקרויה על שמו, לאגו פואלו. האגם כולו מצוי בתחומיו של הפארק הלאומי לאגו פואלו. האגם והפארק פופולריים בקרב תיירים, המבקרים בו לשם טיולים רגליים, שחייה, שיט ודיג.

==קישורים חיצוניים==

* [https://web.archive.org/web/20090529063215/http://www.parquesnacionales.gov.ar/03_ap/16_lpuelo_PN/16_lpuelo_PN.htm הפארק הלאומי לאגו פואלו] באתר מינהל הפארקים הלאומיים בארגנטינה 

פואלו
קטגוריה:צ'ובוט